《道中戏嘲朱叔纬》
宋代·陈藻

畏日在征途，心凉不知苦。
青山千百态，相契无相忤。
芒鞋有至贵，道眼开方睹。
行行遂吾性，万物与同祖。
杀鸡固不忍，从众那得阻。
嫩菜送香粳，颇觉清肺腑。
同游自疎懒，共饭何嗔怒。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。